આ અંગેની વિગત એવી છે કે દાણીલીમડામાં આવેલી બેતાળીની ચાલીમાં રહેતા કિશોર સોમાભાઇ મકવાણા નામના રપ વર્ષીય યુુવાને બીમારીથી કંટાળી જઇ પોતાના ઘરમાં જ ગળાફાંસો ખાઇ આત્મહત્યા કરી હતી. જ્યારે આ જ વિસ્તારમાં નગ્માનગર છીપા સોસાયટીમાં રહેતી અફસાના ઇમરાનભાઇ નાગોરી નામની ૧૯ વર્ષીય યુવતીએ પોતાના ઘરમાં જ અગમ્ય કારણસર જાતે જ શરીર પર કેરોસીન છાંટી સળગી જઇ આત્મહત્યા કરી હતી.આ ઉપરાંત વસ્ત્રાલમાં ક્રિસ બંગલોની પાછળ આવેલ નૈયા રેસિડેન્સીમાં રહેતા શૈલેશભાઇ ગોવિંદભાઇ પટેલ નામના ૩૭ વર્ષીય યુવાને અગમ્ય કારણસર સાબરમતી નદીમાં ઝંપલાવી જીવન ટુંકાવી નાખ્યું હતું. પોલીસે ફાયર બ્રિગેડની મદદથી લાશને બહાર કાઢી પીએમ માટે મોકલી આપી હતી.